পকসো মামলায় যুগান্তকারী রায় বম্বে হাইকোর্টের

ওয়েবডেস্ক- পকসো মামলায় (POCSO case) রায় দিল বম্বে হাইকোট (Bombay High Court)। আদালত তার পর্যবেক্ষণে জানিয়েছে, যৌন উদ্দেশ্য নিয়ে নাবালিকাকে টাকা দেওয়া পকসো আইনের আওতায় যৌন নির্যাতনের শামিল। শেখ রফিক এসকে গুলাব বনাম মহারাষ্ট্র রাজ্য মামলায় এই রায় দেয় আদালত।

বিচারপতি নিবেদিতা পি মেহতা পকসো আইনের অধীনে একজন ব্যক্তিকে দোষী সাব্যস্ত করেন এবং তার তিন বছরের কারাদণ্ড বহাল রাখেন।

বম্বে হাইকোর্টের নাগপুর বেঞ্চের বিচারপতি নিবেদিতা পি মেহতা পর্যবেক্ষণ, একজন নাবালক শিশুর মাধ্যমে অর্থের প্রস্তাব এবং যৌন কার্যকলাপে লিপ্ত হওয়ার জন্য আমন্ত্রণ জানানো। স্পষ্টতই যৌন উদ্দেশ্যকে প্রকাশ করে।

আরও পড়ুন- শেয়ার বাজারে দেড় লক্ষ কোটি বিনিয়োগের পর ক্ষতি!

প্রসঙ্গত, ২০১৫ সালের অক্টোবরের ঘটনা। নির্যাতিতার বয়স তখন প্রায় ১৩ বছর ছিল। ২৩ অক্টোবর নির্যাতিতা প্রতিবেশীর বাড়িতে যায়, যখন তার বাবা-মা কর্মস্থলে ছিলেন। জল চাওয়ার অজুহাতে অভিযুক্ত তাকে ৫০ টাকা দেয় এবং শ্লীলতাহানির চেষ্টা করে। নির্যাতিতা বিষয়টি বুঝতে পারেনি এবং চুপ করে থাকে। পরের দিন, অভিযুক্ত পুনরায় প্রচেষ্টা করে। থানায় অভিযোগ দায়ের হয়।

নির্যাতিত গোপন জবানবন্দিতে বিষয়টি আদালতকে জানায়। বিচারের পর, দায়রা আদালত অভিযুক্তকে দোষী সাব্যস্ত করে এবং তাকে ৩ বছরের সশ্রম কারাদণ্ডের সাজা দেয়। সেই রায়কেই চ্যালেঞ্জ জানিয়ে অভিযুক্ত বম্বে হাইকোর্টের দ্বারস্থ হয়।

দেখুন আরও খবর-